wannaphong/clean_thaiwikipedia huggingface dataset:
# ฮันน์ (อะโลน)
ฮันน์ (อะโลน) (한(一)) เป็นเพลงของเกิร์ลกรุปเกาหลีใต้ ไอเดิล ออกจำหน่ายวันที่ 14 สิงหาคม ค.ศ. 2018 โดยคิวบ์เอนเตอร์เทนเมนต์ ซึ่งมิวสิกวิดีโอเผยแพร่เมื่อวันที่ 14 สิงหาคมเช่นเดียวกัน

 วางจำหน่าย 
เพลงดังกล่าววางจำหน่ายในรูปแบบซิงเกิลดิจิทัลเมื่อวันที่ 14 สิงหาคม 2018 ผ่านสตรีมมิงเพลงหลายแห่ง เมลอน และไอทูนส์

 รางวัล 
+รายการสิ้นปีนักวิจารณ์/สื่อรายการอันดับอ้างอิง Bugs 2018 Year End Top 100 77  Dazed The 20 best K-pop songs of 2018 3  Idolator The 10 best K-Pop songs of 2018 10  The Young Folks The 20 Best K-Pop Singles of 2018 20 KultScene25 Best K-pop Songs Of 201818

+รางวัลรายการเพลงรายการวันที่ อ้างอิง โชว์แชมป์เปียน (เอ็มบีซีมิวสิก) 29 สิงหาคม 2018  เดอะโชว์ (เอสบีเอสเอ็มทีวี) 4 กันยายน 2018  เอ็มเคานต์ดาวน์ (เอ็มเน็ต) 6 กันยายน 2018 

 ชาร์ต 

ชาร์ตประจำสัปดาห์
 ชาร์ต (2018) ตำแหน่างสูงสุด New Zealand Hot Singles (RMNZ) 39 Singapore (RIAS) 24 South Korea (Gaon Digital Chart) 8 South Korea (K-pop Hot 100) 10 US World Digital Song Sales (Billboard) 2

ชาร์ตประจำเดือน
+ ชาร์ต (2018) ตำแหน่างสูงสุด South Korea (Gaon Digital Chart) 12
# อาร์ทยม ฟีลีโปสยัน
อาร์ทยม ฟีลีโปสยัน (6 มกราคม ค.ศ.  1988 —) เป็นนักฟุตบอลชาวอุซเบกเชื้อสายอาร์มีเนีย เล่นตำแหน่งกองหลัง

 เกียรติประวัติ 
พีที ประจวบ
 ไทยลีกคัพ: 2562
# ลาทาทา
ลาทาทา  เป็นเพลงเปิดตัวของเกิร์ลกรุปเกาหลีใต้ ไอเดิล ออกจำหน่ายวันที่ 2 พฤษภาคม ค.ศ. 2018 โดยคิวบ์เอนเตอร์เทนเมนต์ และจัดจำหน่ายโดยกาเกา เอ็ม ซึ่งเพลงนี้แต่งโดยสมาชิกของวง โซย็อน

รางวัล
+รายการสิ้นปีนักวิจารณ์/สื่อรายการอันดับอ้างอิง Bugs 2018 Year End Top 100 37  HK01 20 Must Listen to K-Pop Songs of 2018 3  Hypable 10 great K-Pop songs from 2018 to add to your end-of-year playlist align="center"   Idology 2018 Song of the Year 1  PAPER PAPER's Top 20 K-Pop Songs of 2018 14  เอสบีเอส Top 100 Asian pop songs of 2018 38  The Kraze Magazine Best of 2018 align="center"  KultScene25 Best K-pop Songs Of 201815

+รางวัลรายการเพลงรายการวันที่ อ้างอิง เดอะโชว์ (เอสบีเอสเอ็มทีวี) 22 พฤษภาคม 2018  29 พฤษภาคม 2018  เอ็มเคานต์ดาวน์ (เอ็มเน็ต) 24 พฤษภาคม 2018 

ชาร์ต

ชาร์ตประจำสัปดาห์
 ชาร์ต (2018) ตำแหน่งสูงสุด เกาหลีใต้ (แกออนดิจิทัลชาร์ต) 12 สหรัฐเวิลด์ดิจิทัลซองส์ (บิลบอร์ด) 4

ชาร์ตประจำเดือน
 ชาร์ต (2018) ตำแหน่งสูงสุด เกาหลีใต้ (แกออนดิจิทัลชาร์ต) 13

ชาร์ตสิ้นปี
 ชาร์ต (2018) ตำแหน่งสูงสุด เกาหลีใต้ (แกออนดิจิทัลชาร์ต) 81
# มัสยิดหฺวายเชิ่ง
มัสยิดหฺวายเชิ่ง  ซึ่งยังเป็นที่รู้จักกันในชื่อ มัสยิดประภาคาร และ มัสยิดใหญ่แห่งกวางตุ้ง เป็นมัสยิดหลักในกว่างโจว สร้างขึ้นใหม่หลายครั้งตลอดช่วงประวัติศาสตร์ โดยเชื่อกันว่ามัสยิดนี้สร้างขึ้นเป็นครั้งแรกเมื่อ 1,300 ปีมาแล้วGreat Mosque of Guangzhou  at archnet.org ทำให้มัสยิดนี้เป็นหนึ่งในมัสยิดที่เก่าแก่ที่สุดในโลก

 ประวัติ 
thumb|left|200px|ทางเข้ามัสยิด, 
thumb|left|200px|มัสยิดหฺวายเชิ่งกับหอกวางถา ค.ศ. 1860
เอกสารเก่าของชาวมุสลิมในจีนบันทึกว่า มัสยิดนี้สร้างใน ค.ศ. 627 โดยซะอด์ อิบน์ อะบี วักกอศ ซึ่งคาดกันว่าเดินทางไปปฏิบัติศาสนกิจเป็นครั้งแรกในจีนในคริสต์ทศวรรษ 620 แม้ว่านักวิชาการสมัยใหม่ยังไม่พบหลักฐานที่ยืนยันว่าซะอด์ อิบน์ อะบี วักกอศ ได้มาเยือนจีนจริง แต่พวกเขาก็เห็นด้วยว่าชาวมุสลิมกลุ่มแรกได้มาถึงจีนแล้วในคริสต์ศตวรรษที่ 7 และเห็นด้วยว่าเมืองการค้าสำคัญเช่น กว่างโจว, เฉวียนโจว และหยางโจว น่าจะ มีมัสยิดที่สร้างตั้งแต่ราชวงศ์ถัง ถึงแม้ว่าจะไม่พบหลักฐานที่น่าเชื่อถือก็ตาม

มีความเป็นไปได้ว่ามัสยิดนี้มีมาตั้งแต่ช่วงต้นของราชวงศ์ซ่ง มัสยิดได้รับการสร้างขึ้นใหม่ใน ค.ศ. 1350 และอีกครั้งใน ค.ศ.1695 หลังจากถูกเพลิงไหม้ ส่วนหออะซานสร้างมาก่อนหน้านี้แล้ว ในปลายคริสต์ศตวรรษที่ 19 หอนี้เป็นจุดหมายตาที่สำคัญจุดหนึ่งของกว่างโจว.

การเดินทาง
มัสยิดตั้งอยู่ในระยะทางที่สามารถเดินได้จากสถานีซีเมินโข่วของรถไฟใต้ดินกว่างโจวไปทางทิศตะวันออกเฉียงใต้

ดูเพิ่ม
 ศาสนาอิสลามในประเทศจีน
 รายชื่อมัสยิดในประเทศจีน
 สถาปัตยกรรมอิสลาม และศิลปะอิสลาม
 ประวัติศาสตร์อิสลาม

หมายเหตุ
# พรรคประชาภิวัฒน์
พรรคประชาภิวัฒน์ อาจหมายถึง

 พรรคประชาภิวัฒน์ (พ.ศ. 2552) มี สุทัศน์ จันทร์แสงศรี เป็นหัวหน้าพรรค
 พรรคประชาภิวัฒน์ (พ.ศ. 2561) มี สมเกียรติ ศรลัมพ์ เป็นหัวหน้าพรรค
# คอมปานีออฟฮีโรส์ 2
คอมปานีออฟฮีโรส์ 2  เป็นวิดีโอเกมแนววางแผนการรบเรียลไทม์ พัฒนาโดย Relic Entertainment และจัดจำหน่ายโดยเซก้า สำหรับไมโครซอฟท์ วินโดวส์, แมคโอเอส และ ลินุกซ์ ตัวเกมเป็นภาคต่อของเกม คอมปานีออฟฮีโรส์ ในปี 2006 เช่นเดียวกับ คอมปานีออฟฮีโรส์ ภาคก่อนหน้า ตัวเกมถูกเซ็ตฉากในช่วงสงครามโลกครั้งที่สอง โดยไปมุ่งเน้นที่แนวรบด้านตะวันออก ซึ่งให้ผู้เล่นไปควบคุมกองทัพแดงแห่งสหภาพโซเวียตในช่วงต่าง ๆ ของแนวรบด้านตะวันออก ตั้งแต่ปฏิบัติการบาร์บารอสซา จนถึง ยุทธการที่เบอร์ลิน คอมปานีออฟฮีโรส์ 2 ทำงานบนเอนจินเกม Essence 3.0 ที่เป็นกรรมสิทธิ์ของ Relic Entertainment

ในเดือนมกราคม 2013 เซก้าได้เข้าซื้อ Relic Entertainment และได้สิทธิ์การถือครองและจัดจำหน่าย คอมปานีออฟฮีโรส์ จากทีเอชคิว ตัวเกมวางจำหน่ายในวันที่ 25 มิถุนายน 2013 ในอเมริกาเหนือและยุโรป

 การตอบรับและการวิจารณ์ในประเทศรัสเซีย 
ในประเทศรัสเซียและรัฐหลังโซเวียต ผู้ใช้จำนวนมากและนักวิจารณ์พบว่า คอมปานีออฟฮีโรส์ 2 มีการพรรณนาผู้บังคับการในกองทัพแดงว่าโหดร้าย, ใช้ทหารของตนเองอย่างเลือดเย็น และกลยุทธ์การทำสงครามที่โหดร้ายเกินจริงhttps://www.quora.com/Are-Soviet-portrayals-in-the-game-Company-of-Heroes-2-accurate-1https://www.polygon.com/2013/7/25/4553536/is-company-of-heroes-2-anti-russian โดยหลังจากวิดีโอที่สร้างโดยบล็อกเกอร์ชาวรัสเซีย BadComedian (ชื่อจริง - เยฟเกนี บาเจียนอฟ) ผู้คนนับพันได้ลงนามผ่าน Change.org เรียกร้องให้สตีมปิดกั้นการเข้าถึงตัวเกมในกลุ่มประเทศเครือรัฐเอกราช คำร้องได้กล่าวว่าตัวเกมเป็นที "น่าขยะแขยง" ในปี 2013 ตัวเกมถูกห้ามจัดจำหน่ายในประเทศรัสเซียhttps://www.rbth.com/opinion/2013/08/13/company_of_heroes_2_war_game_offends_russians_28887.html

1C-Softclub ผู้จัดจำหน่ายเกมในประเทศรัสเซียหยุดการจัดจำหน่ายเกมเมื่อวันที่ 26 กรกฎาคม 2556 เนื่องจากข้อเสนอแนะเชิงลบที่แข็งขัน และจากข่าวดังกล่าวเซก้าซึ่งเป็นผู้จัดจำหน่ายตัวเกมได้ออกแถลงการณ์ว่า "เราให้ความสำคัญกับเรื่องนี้อย่างจริงจังและกำลังตรวจสอบข้อกังวลเหล่านี้อย่างละเอียดกับผู้ที่เกี่ยวข้องทั้งหมด"
# ญิฮาดี จอห์น
มุฮัมมัด เอ็มวาซี (ชื่อเกิด มุฮัมมัด จัสซิม อับดุลคาริม โอลายัน อัซซอฟิรี; ; 17 สิงหาคม ค.ศ. 1988 – 12 พฤศจิกายน ค.ศ. 2015) เป็นชาวอังกฤษอาหรับ ที่เชื่อว่าเป็นบุคคลที่ปรากฎในหลายวิดีโอที่ทำขึ้นโดยกลุ่มอิสลามหัวรุนแรงไอเอส ด้วยการอวดการตัดศีรษะของเชลยจำนวนหนึ่งในปี ค.ศ. 2014 และ 2015 กลุ่มตัวประกันเรียกชื่อเขาว่า "จอห์น" เนื่องจากเขาเป็นส่วนหนึ่งของกลุ่มก่อการร้ายสี่คนที่มีสำเนียงอังกฤษ ซึ่งพวกเขาถูกเรียกในนาม "เดอะบีเทิล" และภายหลังทางหนังสือพิมพ์ได้เรียกเขาในชื่อ "ญิฮาดี จอห์น"

ในวันที่ 12 พฤศจิกายน ค.ศ. 2015 เจ้าหน้าที่สหรัฐรายงานว่าเอ็มวาซีถูกโจมตีด้วยโดรนโจมตีในอัรร็อกเกาะฮ์ ประเทศซีเรีย การตายของเขาได้รับการยืนยันโดยกลุ่มไอเอสในเดือนมกราคม ค.ศ. 2016

 ชีวิตช่วงต้น 
เอ็มวาซีมีชื่อแรกเกิดคือมุฮัมมัด จัสซิม อับดุลคาริม โอลายัน อัซซอฟิรี เขาเกิดเมื่อวันที่ 17 สิงหาคม ค.ศ. 1988 ที่ประเทศคูเวต ในฐานะลูกคนโตของพี่น้องรวมห้าคน โดยเป็นบุตรของจัสเซ็ม และกาเนยะฮ์ เอ็มวาซี ครอบครัวของเขามาจากประเทศอิรักโดยไม่มีสัญชาติ ซึ่งอาศัยอยู่ในเมืองอัลยะฮ์รออ์ ก่อนที่จะย้ายไปสหราชอาณาจักรในปี ค.ศ. 1994 เมื่อเขาอายุหกขวบ พวกเขาตั้งรกรากอยู่ในลอนดอนฝั่งตะวันตก โดยย้ายทรัพย์สมบัติมาอยู่ในไมดาเวล ต่อมาได้อยู่ในเซนต์จอห์นสวูดและควีนส์พาร์กในที่สุด เอ็มวาซีเข้าเรียนที่โรงเรียนประถมแห่งประเทศอังกฤษเซนต์แมรีแม็กดาลีนเชิร์ช และต่อมาที่โรงเรียนควินติน คีนาสตัน

ในปี ค.ศ. 2006 เขาเข้าเรียนที่มหาวิทยาลัยเวสต์มินสเตอร์ สาขาระบบสารสนเทศและการจัดการธุรกิจ โดยได้รับวิทยาศาสตรบัณฑิตเกียรตินิยมอันดับสองระดับล่างเมื่อสำเร็จการศึกษาในสามปีต่อมา ขณะอายุ 21 ปี เขาทำงานเป็นพนักงานขายของบริษัทไอทีในประเทศคูเวต และได้รับการพิจารณาจากเจ้านายว่าเป็นพนักงานที่ดีที่สุดของบริษัทเท่าที่เคยมีมา

 นามสมญา 
เอ็มวาซีได้รับฉายา "จอห์น" โดยกลุ่มตัวประกันของเขา ตัวประกันกล่าวว่าเขาได้เตรียมตัวประกันชาวตะวันตกไว้ในขณะที่จัดการสื่อสารกับครอบครัวของพวกเขา และเป็นกลุ่มก่อการร้ายที่ได้รับการเรียกในนาม 'เดอะบีเทิล' เพราะสมาชิกทุกคนในกลุ่มมีสำเนียงอังกฤษ ฉายาของเขาอิงมาจากจอห์น เลนนอน แห่งวงเดอะบีเทิลส์ โดยสมาชิกกลุ่มอีกสามคนที่เหลือได้รับการตั้งชื่อตามสมาชิกวงเดอะบีเทิลส์เช่นกัน

นามสมญา "ญิฮาดี จอห์น", "จอห์นผู้คุม" และ "จอห์นเดอะบีเทิล" ได้รับการตั้งขึ้นโดยนักข่าว ชื่อ "ญิฮาดี จอห์น" ถูกนำมาใช้เมื่อวันที่ 20 สิงหาคม ค.ศ. 2014 ในนิตยสารอนุรักษ์นิยมของอังกฤษอย่างเดอะสเปกเตเตอร์ ในหัวข้อ "ญิฮาดี จอห์น - การส่งออกของอังกฤษโดยแท้" โดยดักลาส เมอร์เรย์ ซึ่งเป็นนักวิจารณ์ศาสนาอิสลามอยู่เป็นประจำ ส่วนเดอะเดลีเมล์ ใช้ชื่อ "ญิฮาดี จอห์น" ครั้งแรกในวันที่ 21 สิงหาคม ไม่นานหลังจากประสมโรงโดยบีบีซีและแหล่งข้อมูลอื่น ๆ
# แคว้นบราติสลาวา
แคว้นบราติสลาวา (, , ,) เป็นหนึ่งในเขตปกครองของสโลวาเกีย มีเมืองเอกคือบราติสลาวา แคว้นนี้ก่อตั้งขึ้นครั้งแรกในปี ค.ศ. 1923 และมีอาณาเขตดังปัจจุบันตั้งแต่ปี ค.ศ. 1996 เป็นแคว้นที่เล็กที่สุดและมีลักษณะเป็นชุมชนเมืองมากที่สุดในทั้งแปดแคว้นของสโลวาเกีย
# อินสอน บัวเขียว
อินสอน บัวเขียว อดีตสมาชิกสภาผู้แทนราษฎรจังหวัดเชียงใหม่ สังกัดพรรคสังคมนิยมแห่งประเทศไทยนักการเมืองท้องถิ่นจังหวัดเชียงใหม่. กรุงเทพฯ : สถาบันพระปกเกล้า. 2551 อดีตรองหัวหน้าพรรคสังคมประชาธิปไตย อดีตกรรมการบริษัท ปตท. จำกัด (มหาชน)อดีตกรรมการบริษัท ปตท. จำกัด (มหาชน) และเป็นเพื่อนสนิทของทักษิณ ชินวัตร

 ประวัติ 
อินสอน บัวเขียว จบการศึกษาระดับปริญญาตรี การศึกษาบัณฑิต (กศ.บ.) จากวิทยาลัยวิชาการศึกษา บางแสน (มหาวิทยาลัยบูรพา ในปัจจุบัน) ปริญญาโท รัฐประศาสนศาสตร์ จากสถาบันบัณฑิตพัฒนบริหารศาสตร์ และ Doctorate of Public Administration, Century University, Albuquerque, New Mexico, USA

 การทำงาน 
อินสอน บัวเขียว เป็นสมาชิกสภาผู้แทนราษฎร ที่ได้รับเลือกตั้งเป็น ส.ส. 15 คน จากผู้สมัครทั่วประเทศ 82 คน ของพรรคสังคมนิยมแห่งประเทศไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

หลังจากนั้นเป็นผู้ประสานงาน สำนักงานข้าหลวงใหญ่ผู้ลี้ภัย องค์การสหประชาชาติ ในปี พ.ศ. 2519 ถึงปี พ.ศ. 2523 ต่อมาเป็นผู้บริหารกลุ่มบริษัทสุราทิพย์ และ บริษัท ไทยเบฟเวอเรจ จำกัด (มหาชน) เป็นที่ปรึกษาบริษัท ลาว – ชินวัตร เทเลคอมมินิเคชั่น จำกัด (ปี พ.ศ. 2533 - 2538)ประวัติบริษัท ปตท.

ในปี พ.ศ. 2525 อินสอน บัวเขียว ร่วมฟื้นฟูพรรคสังคมประชาธิปไตย ร่วมกับ ชาญ แก้วชูใส และ ดร.สุธาชัย ยิ้มประเสริฐ แต่ก็ไม่ประสบความสำเร็จทางการเมือง ต่อมาในปี 2539 อินสอนได้ลงสมัครรับเลือกตั้ง ส.ส.จังหวัดเชียงใหม่ เขตเลือกตั้งที่ 2 สังกัดพรรคความหวังใหม่ ร่วมกับอำนวย ยศสุข และชูชัย เลิศพงศ์อดิศร แต่ได้รับเลือกตั้งนายอำนวยยศสุข เพียงคนเดียวผลการเลือกตั้ง เว็บไซต์กรมการปกครอง

ในปี พ.ศ. 2552 เข้าร่วมกับมิตรสหาย เช่น สุธาชัย ยิ้มประเสริฐ, อุดม ขันแก้ว, ประชา อุดมธรรมานุภาพ, สรรเสริญ ศรีอุ่นเรือน และ ไม้หนึ่ง ก.กุนที เป็นต้น เพื่อรื้อฟื้นพรรคสังคมนิยม แต่ไม่ประสบความสำเร็จ

 ถึงแก่อนิจกรรม 
อินสอน บัวเขียว ถึงแก่กรรมเมื่อวันที่ 24 ธันวาคม พ.ศ. 2561

 เครื่องราชอิสริยาภรณ์ 
เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
# บรันคีตซา มีฮายลอวิช
บรันคีตซา มีฮายลอวิช (13 เมษายน ค.ศ. 1991 –) เป็นนักวอลเลย์บอลหญิงชาวเซอร์เบีย เล่นในตำแหน่งตัวตีด้านนอกให้กับ เจที มาร์เวลลัส ในวี.ลีก ดิวิชัน 1 และทีมชาติเซอร์เบีย

 ประวัติ 
บรันคีตซา มีฮายลอวิช เกิดที่เมืองเบิร์ชคอ สาธารณรัฐสังคมนิยมบอสเนียและเฮอร์เซโกวีนา สหพันธ์สาธารณรัฐสังคมนิยมยูโกสลาเวีย (ปัจจุบันคือสาธารณรัฐเซิร์ปสกา) เธอเริ่มเล่นวอลเลย์บอลตั้งแต่ปีใน ค.ศ. 2006 โดยเล่นให้กับสโมสรในเมืองเบิร์ชคอ และเธอยังได้รับเลือกเป็นตัวแทนของทีมชาติบอสเนียและเฮอร์เซโกวีนาในการแข่งขันระดับนานาชาติBrankica Mihajlović može da igra za Srbiju - 05-05-2012

เธอได้รับสัญชาติเซอร์เบียตั้งแต่ปี ค.ศ. 2012 และได้ตัวแทนของทีมชาติเซอร์เบียในการแข่งขันวอลเลย์บอลเวิลด์กรังด์ปรีซ์ 2012 และกีฬาโอลิมปิกฤดูร้อน 2012 ที่ลอนดอน

ในปี ค.ศ. 2013 เธอได้เข้าแข่งขันวอลเลย์บอลเวิลด์กรังด์ปรีซ์ 2013 และเธอได้เป็นผู้มีส่วนสำคัญในการพาทีมชาติเซอร์เบียเข้ารับรางวัลเหรียญทองแดง และเธอยังได้รับรางวัลตัวตบหัวเสายอดเยี่ยม

 สังกัดสโมสร 
  เยดินสต์วอเบิร์ชคอ (2006–2009)
  โวเลโรซือริช (2009–2011)
  ซูว็อนฮุนไดเอ็นจิเนียริงแอนด์คอนสตรัคชันฮิลล์สเตท (2009–2011)
  แอร์เซกาน (2012–2013)
  รีอูจีฌาเนย์รูโวเลย์กลูบี (2013–2014)
  โวเลโรซือริช (2014)
  ฮิซามิตสึสปริงส์ (2014–2015)
  เฟแนร์บาห์แชกรุนดิก (2015–2016)
  เทียนจินบริดจสโตน (2016–2017)
  เจที มาร์เวลลัส (2017–ปัจจุบัน)
# แคว้นเตอร์นาวา
แคว้นเตอร์นาวา (, ;) เป็นหนึ่งในแปดเขตการปกครองของสโลวาเกีย มีเมืองเอกคือเตอร์นาวา ก่อตั้งขึ้นในปี 1996 ก่อนวันที่ก่อตั้งส่วนใหญ่ของแคว้นนี้เป็นส่วนหนึ่งของแคว้นบราติสลาวาซึ่งก่อตั้งขึ้นในการก่อตั้งของเชโกสโลวะเกียในปี 1923 ประกอบด้วย 251 เทศบาลซึ่ง 16 เทศบาลมีสถานะเมือง แคว้นเตอร์นาวาเป็นแคว้นที่มีประชากรหนาแน่นที่สุดเป็นอันดับสองในสโลวาเกียรองจากแคว้นบราติสลาวา
# แคว้นเตร็นชีน
แคว้นเตร็นชีน (,) เป็นหนึ่งในแปดเขตการปกครองของสโลวาเกีย ประกอบด้วย 9 เขต (okresy) แคว้นนี้ก่อตั้งขึ้นในปี 1996: ก่อนหน้านี้เคยเป็นส่วนหนึ่งของแคว้นสโลวาเกียตะวันตก (Západoslovenský kraj) และส่วนหนึ่งในสโลวาเกียกลาง (Stredoslovenský kraj) สาขาหลักของเศรษฐกิจประจำแค้วนนี้คืออุตสาหกรรม
# ภูมิภาคกลาง (สิงคโปร์)
ภูมิภาคกลาง  เป็นหนึ่งในห้าภูมิภาคและภูมิภาคหลักของสิงคโปร์ ล้อมรอบเซนทรัลแอเรีย ประกอบด้วยพื้นที่  และ 11 พื้นที่สำหรับผังเมืองในเซนทรัลแอเรียและอีก 11 นอกเซนทรัลแอเรีย

แม้ว่าพื้นที่ของภูมิภาคกลางจะเป็นพื้นที่เชิงพาณิชย์โดยเฉพาะอย่างยิ่งในดาวน์ทาวน์คอร์ แต่ก็มีที่อยู่อาศัย 335,400 หน่วยในประเภทต่าง ๆ ตั้งแต่แฟลต HDB ไปจนถึงบ้านพักส่วนตัวเช่นบังกะโล ซึ่งเป็นสัญลักษณ์แสดงฐานะเนื่องจากที่ดินมีราคาแพง นอกจากนี้ยังมีพื้นที่สีเขียว 1,000 เฮกตาร์รวมทั้งสวนสาธารณะ สวน และพื้นที่สันทนาการอื่น ๆ ที่เชื่อมต่อกันด้วยจุดเชื่อมต่อในสวนสาธรณะ 19 กม. ซึ่งสร้างขึ้นเพื่อให้บริเวณนี้เป็นที่ชื่นชอบทางสุนทรียศาสตร์
# แคว้นญิตรา
แคว้นญิตรา (,) เป็นหนึ่งในเขตปกครองของสโลวาเกีย ก่อตั้งขึ้นครั้งแรกในปี ค.ศ. 1923 และจากปี ค.ศ. 1996 มีชายแดนเหมือนในปัจจุบัน ประกอบด้วยเจ็ดอำเภอ และเทศบาล 354 แห่งซึ่ง 15 แห่งมีสถานะเป็นเมือง เศรษฐกิจของแคว้นนี้มุ่งเน้นไปที่เกษตรกรรมมากกว่าในแคว้นสโลวาเกียอื่นๆ ญิตราเป็นเมืองที่ใหญ่ที่สุดและเป็นศูนย์กลางทางวัฒนธรรมและเศรษฐกิจของแคว้นนี้
# วาเหคุรุ
วาเหคุรู หรือ วาเฮ่คุรุ (วา-เฮ-กุ-รู) หรือ วาหิคุรู  เป็นพระนามของพระเป็นเจ้าสูงสุด ผู้ทรงอำนาจ พระวิญญาณบริสุทธิ์อันเป็นที่เคารพ และเป็นพระผู้สร้างในความเชื่อของศาสนาซิกข์  

วาหิคุรุ ตามเอกสารของซิกข์ระบุว่าประกอบมาจากคำว่า วาเห (vāhe) แปลว่า "อัศจรรย์", คุ  (gu) แปลว่า "ความมืดมิด" และ รู (ru) แปลว่า "แสงสว่าง" ซึ่งรวมกันแปลได้ความว่า ท่านผู้สูงส่งผู้อัศจรรย์ ผู้ขจัดความมืดมิดคือความเขลา และนำพาความสว่างแห่งสัจธรรมและการตื่นรู้

วาหิคุรุยังถือเป็นมนตร์หลักอีกบทของซิกข์ที่เรียกว่า "คุรมนตร์"
# สมเด็จพระราชินีมิเลนาแห่งมอนเตเนโกร
สมเด็จพระราชินีมิเลนาแห่งมอนเตเนโกร  เสด็จพระราชสมภพเมื่อวันที่ 4 พฤษภาคม 2391 ณ มอนเตเนโกร เป็นธิดาของเปตรา วูโกติช
และเยเลนา วูโกติช พระราชบิดาของพระองค์ทรงเป็นเศรษฐีที่ดินรายใหญ่ของประเทศ และยังเป็นสหายคนสนิทของมิครอฟ เปรโตวิช-เนจอร์จ พระราชบิดาในพระเจ้านิกอลาที่ 1 แห่งมอนเตเนโกรซึ่งเป็นทหารในยุค 2393 ในปี 2396 ขณะพระองค์มีพระชนมายุได้ 6 พรรษา ก็ได้หมั้นกับดานิโลที่ 1 เจ้าชายแห่งมอนเตเนโกรซึ่งเป็นพระปิตุลาในพระราชสวามี และเมื่อพระราชมารดาของพระองค์ถึงแก่กรรม การหมั้นนั้นก็ยุติลงเนื่องจากพระองค์และดานิโลที่ 1 เจ้าชายแห่งมอนเตเนโกรมิได้มีใจให้กันแต่อย่างใด พระองค์ทรงเติบโตมาในแบบของผู้ดีชั้นสูงของยุโรป เรียนรู้วัฒนธรรมและประเพณีของยุโรปจนชำนาญ แต่พระองค์ก็ยังทรงไม่สามารถอ่านหนังสือออก พระองค์ถูกส่งไปเรียนในตรีเยสเต พระองค์ทรงสามารถอ่านออกเขียนได้ในเวลาไม่นานก่อนจะย้ายไปปารีส

 อภิเษกสมรส 
มิเลนา วูโกติชทรงเข้าพระราชพิธีอภิเษกสมรสกับ พระเจ้านิกอลาที่ 1 แห่งมอนเตเนโกร ในเดือนพฤศจิกายน 2403 มิเลนา วูโกติซ รับพระราชทานพระอิสริยยศ เจ้าหญิงพระชายาแห่งมอนเตเนโกร จนกระทั่งพระราชสวามีขึ้นครองราชย์เป็นพระมหากษัตริย์ มิเลนา วูโกติซ จึงเป็น สมเด็จพระราชินีมิเลนาแห่งมเนเตเนโกร ทั้งคู่ มีพระราชบุตรถึง 12 พระองค์ ดังนี้
 เจ้าหญิงซอร์กาแห่งมอนเตเนโกร
เจ้าหญิงมิลิตซาแห่งมอนเตเนโกร
เจ้าหญิงอนัสตาเซียแห่งมอนเตเนโกร
เจ้าหญิงมาลิกาแห่งมอนเตเนโกร
เจ้าชายดานิโล มกุฎราชกุมารแห่งมอนเตเนโกร
เอเลนาแห่งมอนเตเนโกร สมเด็จพระราชินีแห่งอิตาลี
เจ้าหญิงอันนาแห่งมอนเตเนโกร
เจ้าหญิงโซเฟียแห่งมอนเตเนโกร
เจ้าชายมิครอฟแห่งมอนเตเนโกร
เจ้าหญิงซาเนียแห่งมอนเตเนโกร
เจ้าหญิงวีเยราแห่งมอนเตเนโกร
เจ้าชายปีเตอร์แห่งมอนเตเนโกร
 บั้นปลายพระชนม์ชีพ 
148px|thumb|left|สมเด็จพระราชินีมิเลนาแห่งมอนเตเนโกร เมื่อพระชนมายุย่างเข้าปีที่ 70
สมเด็จพระราชินีมิเลนา ทรงดำรงพระชนม์ชีพแบบเรียบง่าย ถึงแม้ประเทศนั้นกำลังต่อต้านราชวงศ์ จนเกิดการปฏิวัติมอนเตเนโกรเข้าสู่ระบอบประธานาธิบดี และพระองค์กับพระราชสวามี จึงเป็นพระมหากษัตริย์และสมเด็จพระราชินีแห่งมอนเตเนโกรเพียง 2 พระองค์เท่านั้น พระองค์และพระราชสวามีเคยเสด็จพระราชดำเนินเยือนอิสตันบูล ตามคำกราบบังคมทูลเชิญของ สุลต่านอับดุล ฮามิดที่ 2 ในปี 2422 ซึ่งถือเป็นพระราชวงศ์ต่างประเทศเพียงไม่กี่พระองค์เท่านั้น ที่มีโอกาสได้เสด็จไปนครแห่งนี้ จนกระทั่งมอนเตเนโกรถูกผนวกเข้ากับเซอร์เบีย ในปี 2461 พระบรมวงศ่นุวงศ์แห่งมอนเตเนโกรต้องเสด็จพระราชดำเนิน/เสด็จออกจากประเทศซึ่งพระองค์แลพระราชสวามีเสด็จสวรรคตลงในประเทศฝรั่งเศส พระบรมศพของพระองค์และพระราชสวามีถูกฝังในซานโรเม เมืองทางตอนใต้ของอิตาลี
# เทศบาลนครแซลิแย
เทศบาลนครแซลิแย  เป็นหนึ่งในสิบเอ็ดเมืองเทศบาลในสโลวีเนีย มีศูนย์กลางคือเมืองแซลิแยซึ่งเป็นศูนย์กลางของภูมิภาคสตีเรีย
 อ้างอิง 

แซลิแย
# เทศบาลนครลูบลิยานา
เทศบาลนครลูบลิยานา  หรือ นครลูบลิยานา เป็นหนึ่งในสิบเอ็ดเทศบาลนครในสโลวีเนีย ศูนย์กลางการปกครองคือลูบลิยานา ซึ่งเป็นเมืองที่ใหญ่ที่สุดและเมืองหลวงของสโลวีเนีย
# เทศบาลนครมาริบอร์
เทศบาลนครมาริบอร์  หรือ นครมาริบอร์ เป็นหนึ่งในสิบเอ็ดเทศบาลนครในสโลวีเนีย ศูนย์กลางการปกครองคือมาริบอร์ เมืองที่ใหญ่เป็นอันดับสองในสโลวีเนีย จำนวนประชากรในเขตเทศบาลเมืองคือ 111,079 คน ในปี 2017Statistical Office of Slovenia: 2017 data
# แม่น้ำหวงฉุ่ย
แม่น้ำหวงฉุ่ย เป็นแม่น้ำในมณฑลชิงไห่และกานซู่เป็นสาขาของแม่น้ำเหลือง มีความยาว  และพื้นที่ลุ่มน้ำ
# ตุซลา
ตุซลา  เป็นเมืองใหญ่อันดับสามของบอสเนียและเฮอร์เซโกวีนาและเป็นศูนย์กลางการปกครองของรัฐตุซลาในสหพันธรัฐบอสเนียและเฮอร์เซโกวีนา ในปี 2013 มีประชากร 110,979 คน

ตุซลาเป็นศูนย์กลางเศรษฐกิจ วัฒนธรรม การศึกษา สุขภาพ และการท่องเที่ยวของภาคตะวันออกเฉียงเหนือของบอสเนีย เป็นศูนย์การศึกษาและเป็นที่ตั้งของมหาวิทยาลัยสองแห่ง นอกจากนี้ยังเป็นเครื่องจักรอุตสาหกรรมหลักและเป็นหนึ่งในฐานเศรษฐกิจที่แข็งแกร่งของบอสเนีย พร้อมด้วยภาคอุตสาหกรรมที่หลากหลาย รวมถึงภาคบริการที่ขยายตัวเนื่องจากการท่องเที่ยวทะเลสาบน้ำเค็มเมืองตุซลาเป็นที่ตั้งของทะเลสาบน้ำเค็มเพียงแห่งเดียวในยุโรปซึ่งเป็นส่วนหนึ่งของสวนสาธารณะกลางและมีผู้คนมากกว่า 350,000 คนเข้าเยี่ยมชมชายฝั่งทุกปี

ในบอสเนียและเฮอร์เซโกวีนา ตุซลายังได้รับการยกย่องให้เป็นหนึ่งในเมืองที่มีความหลากหลายทางวัฒนธรรมมากที่สุดในประเทศ และยังเก็บการเป็นพหุนิยมของเมืองตลอดสงครามบอสเนียทั้งก่อนและหลัง มีทั้งชาวบอสเนีย เซอร์เบีย โครแอต และชาวยิวบอสเนียส่วนน้อย พำนักอยู่ที่ตุซลา
# แม่น้ำซัสควีแฮนนา
แม่น้ำซัสควีแฮนนา  เป็นแม่น้ำสายสำคัญทางตะวันออกเฉียงเหนือและตอนกลางของแอตแลนติกสหรัฐ มีความยาว  U.S. Geological Survey. National Hydrography Dataset high-resolution flowline data. The National Map , accessed August 8, 2011 เป็นแม่น้ำสายยาวที่สุดทางชายฝั่งทิศตะวันออกของสหรัฐที่ไหลลงสู่มหาสมุทรแอตแลนติก มีลุ่มน้ำใหญ่เป็นอันดับ 16 ของแม่น้ำในสหรัฐSusquehanna River Trail  Pennsylvania Fish and Boat Commission, accessed March 25, 2010.Susquehanna River , Green Works Radio, accessed March 25, 2010. และเป็นแม่น้ำสายยาวที่สุดในช่วงต้นศตวรรษที่ 21 ของแผ่นดินสหรัฐที่ไม่มีการสัญจรโดยเรือการค้า
# บาลิงเงิน
บาลิงเงิน  เป็นเมืองชนบทในรัฐบาเดิน-เวือร์ทเทิมแบร์ค ทางตอนใต้ของประเทศเยอรมนี ตั้งอยู่ทางใต้ของนครชตุทการ์ทไปราว 76 กิโลเมตร

แหล่งข้อมูลอื่น
 Official website
# เปตาร์ วูกอติช
เปตาร์ วูกอติช (พ.ศ. 2369–2450) เป็นพ่อค้าและทหารผ่านศึกชาวมอนเตเนโกร เป็นพระราชบิดาใน สมเด็จพระราชินีมิเลนาแห่งมอนเตเนโกร โดยเขาเป็นเศรษฐีที่ดินรายใหญ่ของประเทศและยังเป็นสหายคนสนิทกับ ดานิโลที่ 1 เจ้าชายแห่งมอนเตเนโกร พระปิตุลาใน พระเจ้านิกอลาที่ 1 แห่งมอนเตเนโกร โดยเปรตานั้นมีทรัพย์สมบัติมากมาย หากจะขนย้ายถ่ายเท ต้องนำเรือใหญ่จำนวน 6 ลำ มาบรรทุก ด้วยการเป็นพ่อค้าและเศรษฐีมีเงินนี่เอง ทำให้เขาและราชวงศ์มอนเตเนโกรสนิทกันพอสมควรและด้วยเป็นสหายในดานิโลที่ 1 เจ้าชายแห่งมอนเตเนโกรมาก่อนแล้ว การที่ลูกสาวของเขา อภิเษกสมรสกับ พระเจ้านิกอลาที่ 1 แห่งมอนเตเนโกร หรือพระอิสริยยศขณะนั้น เจ้าชายนิกอลา เจ้าชายแห่งมอนเตเนโกร จึงไม่ใช่เรื่องยาก

เปตาร์ วูกอติช ถึงแก่กรรมลงด้วยอายุ 81 ปี
 อ้างอิง 
 Houston, Marco,  Nikola & Milena: King and Queen of the Black Mountain, Leppi publications,
# บาทโฮฟกัสไทน์
บาทโฮฟกัสไทน์  เป็นเมืองชนบทในรัฐซัลทซ์บวร์ค ประเทศออสเตรีย เป็นเมืองการค้าและเมืองสปาในหุบเขากัสไทน์ในเทือกเขาแอลป์ และเป็นยังสถานตากอากาศสกีขนาดใหญ่
# คาร์ลไฮนทซ์ ชต็อคเฮาเซิน
คาร์ลไฮนทซ์ ชต็อคเฮาเซิน  เป็นนักแต่งเพลงชาวเยอรมัน ได้รับการยอมรับจากเหล่านักวิจารณ์ว่าเป็นหนึ่งในนักแต่งเพลงที่โดดเด่นที่สุดในคริสต์ศตวรรษที่ 20 และ 21 เขาเป็นผู้บุกเบิกดนตรีแนวอิเล็กทรอนิกส์ โดยเป็นนักแต่งเพลงคนแรกที่พิมพ์โน้ตเพลงอิเล็กทรอนิกส์ในรูปแบบแผนภูมิ

ชต็อคเฮาเซินเกิดที่หมู่บ้านเมิดราท (Mödrath) ใกล้กับนครโคโลญ จบการศึกษาจากสถาบันดนตรีโคโลญ  และมหาวิทยาลัยโคโลญ ต่อมาได้เข้าศึกษากับออลีวีเย แมซีย็อง และแวร์เนอร์ ไมเออร์-เอ็พเพลอร์ ที่มหาวิทยาลัยบ็อน และในฐานะบุคลากรแถวหน้าที่โรงเรียนดาร์มชตัท บทเพลงและทฤษฎีของเขาเริ่มมีอิทธิพลแพร่หลาย ไม่เพียงแค่ในศาสตร์การดนตรีเท่านั้น แต่ยังรวมถึงดนตรีแนวแจ๊สและเพลงสมัยนิยมอื่น ๆ เพลงที่เขาแต่งมีตั้งแต่เพลงสำหรับกล่องดนตรี เพลงสำหรับวงออร์เคสตรา ไปจนถึงเพลงสำหรับละครอุปรากร

ตลอดหกทศวรรษในวิชาชีพนี้ เขาแต่งเพลงไปมากกว่า 360 เพลง ผลงานของเขาเป็นที่แหวกแนวจากคติดั้งเดิมเสมอ ผลงานที่มีชื่อเสียงของเขามีทั้ง คลาเวียร์ชตึคเคอ (Klavierstücke) ซึ่งเป็นเปียโนสิบเก้าบท, ค็อนทรา-พุงค์เทอ (Kontra-Punkte) ที่ประกอบด้วยเครื่องดนตรีอิเล็กทรอนิกส์สิบอย่าง, กรุพเพิน (Gruppen) สำหรับวงออร์เคสตราสามวง เป็นต้น

ชต็อคเฮาเซินเคยให้สัมภาษณ์ต่อหนังสือพิมพ์เยอรมัน ดีไซท์ ว่าเขาเกิดและได้รับการศึกษาที่ดาวซิริอุส ชต็อคเฮาเซินเสียชีวิตขณะมีอายุ 79 ปีเมื่อวันที่ 5 ธันวาคม ค.ศ. 2007 ที่หมู่บ้านเคือร์เทิน ประเทศเยอรมนี

แหล่งข้อมูลอื่น

Stockhausen – full CD editions
# ประธานาธิบดีสโลวีเนีย
ประธานาธิบดีสโลวีเนีย  เป็นประมุขแห่งรัฐของประเทศสโลวีเนีย ตำแหน่งนี้ได้รับการสถาปนาขึ้นเมื่อวันที่ 23 ธันวาคม ค.ศ. 1991 เมื่อสมัชชาแห่งชาติสโลวีเนียผ่านรัฐธรรมนูญฉบับใหม่หลังจากเป็นอิสระจากสหพันธ์สาธารณรัฐสังคมนิยมยูโกสลาเวีย

ประธานาธิบดีสโลวีเนียนั้นมาจากการเลือกตั้งโดยตรง มีวาระในการดำรงตำแหน่ง 5 ปีและสามารถอยู่ในดำรงตำแหน่งได้ไม่เกิน 2 วาระ

 รายชื่อ 
 สาธารณรัฐสังคมนิยมสโลวีเนีย 
พรรค

 №ชื่อ(เกิด–เสียชีวิต) รูปวาระการดำรงตำแหน่ง พรรคการเมือง ประธานแนวร่วมปลดปล่อยแห่งชาติ1943–1944 1ยอซิป วิดมาร์(1895–1992)  60px  3 ตุลาคม 1943  19 กุมภาพันธ์ 1944  พรรคคอมมิวนิสต์สโลวีเนีย ประธานคณะผู้บริหารสูงสุดสภาปลดปล่อยประชาชนสโลวีเนีย (SNOS)1944–1945ยอซิป วิดมาร์(1895–1992)  60px  19 กุมภาพันธ์ 1944  1945  พรรคคอมมิวนิสต์สโลวีเนีย ประธานคณะผู้บริหารสูงสุดสมัชชาประชาชน1945–1953ยอซิป วิดมาร์(1895–1992)  60px  1945  มีนาคม 1953  พรรคคอมมิวนิสต์สโลวีเนียเปลี่ยนชื่อในปี ค.ศ. 1952 สันนิบาตคอมมิวนิสต์สโลวีเนีย ประธานสมัชชาประชาชน1953–1974 2มีกา มารินคอ(1900–1983)  60px  December 1953  1962  สันนิบาตคอมมิวนิสต์แห่งสโลวีเนีย 3วีดา ทอมชิช(1913–1998)  60px  1962  1963  สันนิบาตคอมมิวนิสต์แห่งสโลวีเนีย 4วิคทอร์ อาฟเบล(1914–1993)  60px  1963  1965  สันนิบาตคอมมิวนิสต์แห่งสโลวีเนีย 5อีวาน มาเชค(1908–1993)  60px  1965  1967  สันนิบาตคอมมิวนิสต์แห่งสโลวีเนีย 6เซอร์เกย์ ไครเกร์(1914–2001)  60px  1967  1973  สันนิบาตคอมมิวนิสต์แห่งสโลวีเนีย 7ทอเน กรอปูเชค(1928–)  60px  1973  1974  สันนิบาตคอมมิวนิสต์แห่งสโลวีเนีย 8มารียาน เบรเชล(1910–1989)  60px  1974  1974  สันนิบาตคอมมิวนิสต์แห่งสโลวีเนีย ประธานคณะกรรมการบริหาร1974–1991 9เซอร์เกย์ ไครเกร์(1914–2001)  60px  พฤษภาคม 1974  พฤษภาคม 1979  สันนิบาตคอมมิวนิสต์แห่งสโลวีเนีย 10วิคตอร์ อาฟเบล(1914–1993)  60px  พฤษภาคม 1979  7 พฤษภาคม 1982  สันนิบาตคอมมิวนิสต์แห่งสโลวีเนีย 11ฟรันเซ ปอปิต(1921–2013)  60px  7 พฤษภาคม 1982  พฤษภาคม 1988  สันนิบาตคอมมิวนิสต์แห่งสโลวีเนีย 12ยาเนซ ซตานอฟนิก(1922–2020)  60px  พฤษภาคม 1988  10 พฤษภาคม 1990  สันนิบาตคอมมิวนิสต์แห่งสโลวีเนีย (ตั้งแต่ปี ค.ศ. 1989)  พรรคประชาธิปไตยใหม่ (ตั้งแต่ปี ค.ศ. 1989) 13มีลัน คูชัน(1941–)  10 พฤษภาคม 1990  23 ธันวาคม 1991  ไม่มีสังกัดพรรค

 สาธารณรัฐสโลวีเนีย 
  
 №ชื่อ(เกิด–เสียชีวิต) รูป การเลือกตั้งวาระการดำรงตำแหน่ง พรรคการเมือง ประธานาธิบดี 1 มีรัง คูชันMilan Kučan</small>  60px  199019921997  23 ธันวาคม 1991  22 ธันวาคม 2002  อิสระ 2ยาเนซ ดาร์นอฟเชกJanez Drnovšek 60px  2002 22 ธันวาคม 2002 23 ธันวาคม 2007  พรรคเสรีประชาธิปไตย (2)อิสระ 3ดานีลอ ทืร์คDanilo Türk60px  2007  23 ธันวาคม 2007  22 ธันวาคม 2012  อิสระ 4 โบรุต ปาฮอร์Borut Pahor  60px  2012  22 ธันวาคม 2012  22 ธันวาคม 2022 พรรคประชาธิปไตยสังคม (4) 2017  อิสระ 5นาตาชา ปีตส์ มูซาร์Nataša Pirc Musar60px  2022  22 ธันวาคม 2022  ยังอยู่ในตำแหน่ง  อิสระ